ທ່ານນາຍົກລັດຖະມົນຕີ ຫງວຽນຊວນຟຸກ ສິ້ນສຸດການເຂົ້າຮ່ວມກອງປະຊຸມ WEF ຄັ້ງທີ 47 ຢ່າງຈົບງາມ
ທ່ານນາຍົກລັດຖະມົນຕີ ຫງວຽນຊວນຟຸກ
ພົບປະກັບປະທານ WEF Klaus Schwab ຢູ່ Davos
(ພາບ: TTXVN)
ຕອນບ່າຍວັນທີ 21/01, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ກັບເມືອຮອດຮ່າໂນ້ຍ, ສິ້ນສຸດການເຂົ້າຮ່ວມກອງປະຊຸມປະຈຳປີເວທີປາໄວເສດຖະກິດໂລກ (WEF) ຄັ້ງທີ 47 ຢູ່ Davos, ປະເທດສະວິດ ໃນລະຫວ່າງວັນທີ 17/ - 21/01 ຢ່າງຈົບງາມ, ຕາມຄຳເຊີນຂອງທ່ານປະທານ WEF Klaus Schawab. ທີ່ກອງປະຊຸມ, ທ່ານນາຍົກລັດຖະມົນຕີຫງວຽນຊວນຟຸກ ຍັງໄດ້ເຂົ້າຮ່ວມການເຄື່ອນໄຫວກວ່າ 40 ຄັ້ງ, ໃນນັ້ນໄດ້ກ່າວປາໄສທີ່ວາລະປຶກສາຫາລື 5 ຄັ້ງ ກ່ຽວກັບບັນດາບັນຫາທົ່ວໂລກ ແລະ ພາກພື້ນ; ດຳເນີນການພົບປະຂັ້ນສູງກັບປະມຸກລັດ, ນາຍົກລັດຖະມົນຕີ 7 ປະເທດ, ຜູ້ນຳໜ້າບັນດາອົງການຈັດຕັ້ງສາກົນໃຫຍ່, ພ້ອມກັບການພົບປະ 2 ຝ່າຍ, ການເຈລະຈາຕ່າງໆ. ກ່າວຄຳເຫັນທີ່ບັນດາກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເນັ້ນໜັກເຖິງບັນດາກາລະໂອກາດ ແລະ ສິ່ງທ້າທາຍຂອງການປະຕິວັດອຸດສາຫະກຳຄັ້ງທີ 4 ສຳລັບບັນດາປະເທດທີ່ພວມພັດທະນາ, ໃນນັ້ນມີຫວຽດນາມ. ທີ່ກອງປະຊຸມຄົບຄະນະກ່ຽວກັບບົດບາດຂອງອາຊຽນ, ທ່ານນາຍົກລັດຖະມົນຕີ ຢືນຢັນວ່າ, ຫວຽດນາມ ປະກອບສ່ວນສຳຄັນ ແລະ ມີຄວາມຮັບຜິດຊອບເຂົ້າໃນການປັບປຸງຄວາມສາມັກຄີ ແລະ ຄວາມເຫັນດີເຫັນພ້ອມຂອງອາຊຽນ, ມານະພະຍາຍາມພ້ອມກັບບັນດາປະເທດອາຊຽນ ກໍ່ສ້າງປະຊາຄົມອາຊຽນ ໃຫ້ໝັ້ນຄົງເຂັ້ມແຂງ.
ກ່າວຄຳເຫັນທີ່ບັນດາການພົບປະ 2 ຝ່າຍ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ບັນດາຄູ່ຮ່ວມມືໄດ້ເຫັນດີເປັນເອກະພາບນຳກັນສືບຕໍ່ຊຸກຍູ້ການພົວພັນຮ່ວມມືລະຫວ່າງຫວຽດນາມ ແລະ ບັນດາອົງການຈັດຕັ້ງສາກົນ, ປະກອບສ່ວນຊຸກຍູ້ການພັດທະນາເສດຖະກິດສັງຄົມຂອງຫວຽດນາມ, ເພື່ອຄວາມວັດທະນາຖາວອນຂອງພາກພື້ນ ແລະ ໃນໂລກ. ທ່ານນາຍົກລັດຖະມົນຕີ ຫງວຽນຊວນຟຸກ ຊົມເຊີຍບັນດາກຸ່ມບໍລິສັດຕ່າງປະເທດມາຫວຽດນາມ ພ້ອມກັນຮ່ວມມື, ແບ່ງປັນຜົນປະໂຫຍດ ແລະ ຕ່າງຝ່າຍຕ່າງມີຄວາມວັດທະນາຖາວອນ.
ເຂົ້າຮ່ວມກອງປະຊຸມ WEF ຄັ້ງນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະເໜີບັນດາຂໍ້ມູນຂ່າວຢ່າງແຮງກ່ຽວກັບທິດທາງ, ການກຳນົດທິດ, ນະໂຍບາຍ ແລະ ຄວາມຕັດສິນໃຈຂອງຫວຽດນາມ ກ່ຽວກັບການປ່ຽນແປງປະເທດຊາດຢ່າງຮອບດ້ານ ແລະ ເຊື່ອມໂຍງເຂົ້າກັບສາກົນໄລຍະ 2016 – 2020. ນອກນັ້ນ, ກໍດຶງດູດຄວາມເອົາໃຈໃສ່ ແລະ ການສະໜັບສະໜູນຂອງປະຊາຄົມສາກົນສຳລັບບັນດາການເຄື່ອນໄຫວຂອງປີກອງປະຊຸມສຸດຍອດ APEC 2017 ເຊິ່ງຈະຖືກຈັດຂຶ້ນຢູ່ຫວຽດນາມ.
(ແຫຼ່ງຄັດຈາກ VOV)